**În miez de noapte...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tulburător tablou creat în miez de noapte...

Mi-e frică și mi-e dor de-a buzelor dulci șoapte.

De ce ne năvălesc imagini de pucioasă,

De ce prin pâclă vezi o nemiloasă coasă?

Aș vrea să simt iar valuri de roșu în obraji,

Aș vrea să văd cum iarăși, ai bucuriei paji

Se-nvârt în jurul nostru cu miere și nectar

Să ne îmbie-ntr-una cu-al fericirii har.

E dureroasă moartea și urlă în secunde

Și nu putem de ea cumva a ne ascunde

Dar încercăm cu cerul a o îndupleca

Să ne mai lase clipe ca să putem urca

Spre stele care ard în dragoste de viață,

Ca să ne dea lumină transpusă în povață!